Κομοτηνή, 30 Νοεμβρίου 2021

Αγαπητές και Αγαπητοί απόφοιτοι του Τμήματος Κοινωνικής Πολιτικής ΔΠΘ

Σας ανακοινώνουμε ότι εγκρίθηκε Πρόγραμμα Παιδαγωγικής και Διδακτικής Επάρκειας που απευθύνεται στους αποφοίτους του Τμήματος Κοινωνικής Πολιτικής του ΔΠΘ.

Το Πρόγραμμα Πιστοποίησης της Παιδαγωγικής και Διδακτικής Επάρκειας δύνανται να παρακολουθήσουν δύνανται να παρακολουθήσουν όλες/όλοι οι απόφοιτοι του Τμήματος Κοινωνικής Πολιτικής, του πρώην Τμήματος Κοινωνικής Διοίκησης και Πολιτικής Επιστήμης με *κατεύθυνση προχωρημένου εξαμήνου Κοινωνική Διοίκηση και Πολιτική* και του πρώην ΤμήματοςΚοινωνικής Διοίκησης με *κατεύθυνση Κοινωνική Διοίκηση και Πολιτική*  του Δημοκριτείου Πανεπιστημίου Θράκης που επιθυμούν να αποκτήσουν Πιστοποιητικό Παιδαγωγικής και Διδακτικής Επάρκειας, ανεξάρτητα από το έτος εισαγωγής ή/και αποφοίτησής τους από το Τμήμα.

Ο Κανονισμός Λειτουργίας και το ΦΕΚ του Προγράμματος Πιστοποίησης Παιδαγωγικής και Διδακτικής Επάρκειας είναι αναρτημένα στον σύνδεσμο:

<https://sp.duth.gr/%cf%80%cf%81%ce%bf%cf%80%cf%84%cf%85%cf%87%ce%b9%ce%b1%ce%ba%ce%ac/%cf%80%ce%b9%cf%83%cf%84%ce%bf%cf%80%ce%bf%ce%b9%ce%b7%cf%84%ce%b9%ce%ba%cf%8c-%cf%80%ce%b1%ce%b9%ce%b4%ce%b1%ce%b3%cf%89%ce%b3%ce%b9%ce%ba%ce%ae%cf%82-%ce%ba%ce%b1%ce%b9-%ce%b4%ce%b9%ce%b4%ce%b1/>

Το Πρόγραμμα Πιστοποίησης της Παιδαγωγικής και Διδακτικής Επάρκειας προσφέρεται εντελώς δωρεάν και θα λειτουργήσει από το ακαδημαϊκό έτος 2022-23. Οι αιτήσεις των υποψηφίων θα κατατίθεται στη Γραμματεία του Τμήματος Κοινωνικής Πολιτικής από την 1η Μαΐου μέχρι την 31η Μαΐου 2022. Για περισσότερες πληροφορίες σχετικά με τη λήψη του Πιστοποιητικού Παιδαγωγικής και Διδακτικής Επάρκειας για τους αποφοίτους μπορείτε να απευθύνεστε στην Πρόεδρο του Τμήματος, Καθηγήτρια κα Μαρία Πεμπετζόγλου (mariap@sp.duth.gr).

*Εκ μέρους του Προεδρείου του Τμήματος*